
VENDIM
Nr. 542, datë 8.7.2020

PËR PËRCAKTIMIN E KRITEREVE, TË DOKUMENTACIONIT E TË PROCEDURËS PËR PAJISJEN, REFUZIMIN DHE ANULIMIN E LEJES SË PUNËS, PËR TË TRANSFERUARIT BRENDA NDËRMARRJES, TË TIPIT “A/TN”[footnoteRef:2] [2:  Ky vendim është përafruar pjesërisht me direktivën 2014/66/BE, të Parlamentit Evropian dhe Këshillit, të 15 majit 2014, mbi kushtet e hyrjes dhe të qëndrimit të shtetasve të vendeve të treta në kuadër të transferimit brenda ndërmarrjes. Fletorja Zyrtare e Bashkimit Evropian L 157/1, datë 27.5.2014.] 


Në mbështetje të nenit 100 të Kushtetutës dhe të neneve 71, pika 8, 86, pika 2, e 105, pika 1, të ligjit nr. 108/2013, “Për të huajt”, të ndryshuar, me propozimin e ministrit të Financave dhe Ekonomisë, Këshilli i Ministrave

VENDOSI:

1. Të huajit i jepet leje pune e tipit “A/TN”, si i transferuar brenda ndërmarrjes/shoqërisë, nëse plotëson kriteret, si më poshtë vijon:
a) ka një marrëdhënie pune me shoqërinë tregtare që e transferon përkohësisht në territorin e Republikës së Shqipërisë, sipas kushteve të përcaktuara në nenin 89, të ligjit nr. 108/2013, “Për të huajt”, të ndryshuar, të paktën për një periudhë 6-mujore, të pandërprerë për “administrator” dhe “specialist’, si dhe 3-mujore të pandërprerë për “praktikant të diplomuar”, që paraprin menjëherë këtë transferim;
b) ka kualifikimin profesional dhe përvojën e nevojshme në shoqërinë tregtare/degën e shoqërisë së huaj, në të cilën ai ose ajo do të transferohet si administrator ose specialist, ose në rastin e një “praktikanti të diplomuar”, gradën universitare të kërkuar;
c) kryen detyrat, ka njohuritë dhe plotëson kushtet sipas përcaktimeve të dhëna në nenet 3 e 89, të ligjit nr. 108/2013, “Për të huajt”, të ndryshuar;
ç) ka hyrë në mënyrë të ligjshme në territorin e Republikës së Shqipërisë, në rastin kur kërkesa paraqitet nga vetë i huaji në zyrën e punës;
d) paraqet një dokument të vlefshëm udhëtimi, sipas përcaktimeve në ligjin për të huajt në Republikën e Shqipërisë;
dh) paraqet dokumentacionin përkatës që vërteton se dega ose zyra e përfaqësimit dhe shoqëria tregtare e themeluar në një vend jashtë territorit të Republikës së Shqipërisë i përkasin të njëjtës shoqëri tregtare ose grupi shoqërish;
e) vërteton se në fund të periudhës së transferimit do të transferohet në një degë që i përket shoqërisë tregtare ose grupit të shoqërive të vendosura jashtë territorit të Republikës së Shqipërisë;
ë) përmbush kushtet e përcaktuara në legjislacionin në fuqi në Republikën e Shqipërisë për të ushtruar profesionin e rregulluar;
f) ka paraqitur kërkesë për t’u siguruar në skemat e detyrueshme të sigurimeve shoqërore dhe shëndetësore, sipas legjislacionit në fuqi në Republikën e Shqipërisë;
g) deklaron vendbanimin në territorin e Republikës së Shqipërisë të punëmarrësit të huaj të transferuar, në përputhje me ligjin “Për gjendjen civile”.
2. Kërkesa për t’u pajisur me leje pune të tipit “A/TN” bëhet nga: 
a) i huaji; 
b) punëdhënësi, pranë të cilit i huaji transferohet brenda ndërmarrjes/shoqërisë.
3. Personat e përcaktuar në pikën 2, të këtij vendimi, paraqesin dokumentacionin e mëposhtëm:
a) kërkesën e të huajit me të dhënat personale, sipas formatit të dhënë në aneksin 1, që i bashkëlidhet këtij vendimi dhe është pjesë përbërëse e tij;
b) kopjen e aktit të njohjes së personalitetit juridik të ndërmarrjes/shoqërisë mëmë, të përkthyer në gjuhën shqipe, të vërtetuar;
c) kopjen e kontratës së punës, të lidhur me shoqërinë tregtare mëmë, ku të vërtetohet se ka një periudhë pune jo më pak se 6 muaj të pandërprerë për “administrator” dhe “specialist”, si dhe 3-mujore të pandërprerë për “praktikant të diplomuar”, në këtë shoqëri tregtare, të përkthyer në gjuhën shqipe, të vërtetuar;
ç) deklaratën e transferimit brenda shoqërisë nga punëdhënësi i huaj, sipas nenit 90, të ligjit nr. 108/2013, “Për të huajt”,  të ndryshuar;
d) certifikatën dhe dëshminë për njohuritë e specializuara, të përkthyera në gjuhën shqipe, të vërtetuar; 
dh) kopjen e pasaportës; 
e) tri fotografi;
ë) dokumentacionin përkatës, sipas ligjit kombëtar për ushtrimin e profesioneve të rregulluara, në rast se aktiviteti që do të ushtrojë shtetasi i huaj është një profesion i rregulluar;
f) kërkesën e paraqitur në institucionet përkatëse për t’u siguruar në skemat e detyrueshme të sigurimeve shoqërore dhe shëndetësore;
g) kontratën e qirasë (kopje) ose dokument ekuivalent me të, që tregon adresën e banimit në territorin e Republikës së Shqipërisë të punëmarrësit të huaj të transferuar;
gj) dokumentacionin që vërteton pagesën e tarifës së përcaktuar në pikën 13, të këtij vendimi.
4. Personat e përcaktuar në pikën 2, të këtij vendimi, aplikojnë on-line përmes shërbimit elektronik në portalin qeveritar e-Albania, duke paraqitur kërkesën dhe dokumentacionin e përcaktuar në pikën 3, të këtij vendimi.
5. Kërkesa dhe dokumentacioni i përcaktuar në pikën 3, të këtij vendimi, i drejtohet zyrës përkatëse të punësimit, në territorin e së cilës subjekti, pranë të cilit do të transferohet, ushtron veprimtarinë ekonomike, dhe Agjencisë Kombëtare të Punësimit dhe Aftësive në nivel qendror, nëse subjekti, pranë të cilit do të transferohet, e ushtron veprimtarinë ekonomike në më shumë se një rajon gjeografik.
6. Agjencia Kombëtare e Punësimit dhe Aftësive/zyra përkatëse e punësimit, kur vlerëson se dokumentacioni është i plotë, pajis të huajin, me leje pune të tipit “A/TN”, brenda afateve të përcaktuara në ligjin nr. 108/2013, “Për të huajt”, të ndryshuar, sipas formatit të dhënë në aneksin 2, që i bashkëlidhet këtij vendimi dhe është pjesë përbërëse e tij.
7. Agjencia Kombëtare e Punësimit dhe Aftësive/zyra përkatëse e punësimit, brenda 5 (pesë) ditëve nga dita e aplikimit, shqyrton dokumentacionin e paraqitur dhe nëse vlerëson se ai nuk është në përputhje me kërkesat e pikës 3, të këtij vendimi, i kërkon të huajit plotësimin e tij, brenda 10 (dhjetë) ditëve pune.
8. Agjencia Kombëtare e Punësimit dhe Aftësive/zyra përkatëse e punësimit ia kthen kërkesën dhe dokumentacionin e paraqitur të huajit, nëse ai nuk e ka plotësuar atë brenda afatit të përcaktuar në pikën 7, të këtij vendimi.
9. Agjencia Kombëtare e Punësimit dhe Aftësive/zyra përkatëse e punësimit, pas paraqitjes së kërkesës nga personat e përcaktuar në pikën 2, të këtij vendimi, verifikon shlyerjen e detyrimeve lidhur me pagat e punonjësve, sigurimet shoqërore dhe shëndetësore nga ana e punëdhënësit, pranë të cilit do të punësohet i huaji.
10. Të huajit i refuzohet lëshimi i lejes së punës të tipit “A/TN”, kur dokumentacioni nuk është i plotë edhe pas përfundimit të afatit të përcaktuar në pikën 7, të këtij vendimi, dhe/ose nëse vërtetohet njëra nga situatat e përcaktuara në nenin 77, të ligjit nr. 108/2013, “Për të huajt”, të ndryshuar.
11. I huaji, të cilit i refuzohet ose i anulohet leja e punës e tipit “A/TN”, ka të drejtën e ankimimit, sipas procedurës së përcaktuar në pikën 2, të nenit 81, të ligjit nr. 108/2013, “Për të huajt”, të ndryshuar. 
12. Leja e punës e tipit “A/TN” përfundon, nëse plotësohen kriteret e përcaktuara në nenin 78, të ligjit nr. 108/2013, “Për të huajt”, të ndryshuar.  
13. I huaji, i cili pajiset për herë të parë me leje pune të tipit “A/TN”, para marrjes së lejes së punës, detyrohet të paguajë tarifën prej 6 000 (gjashtë mijë) lekësh. 
14. Drejtoria, që ka në përgjegjësi çështjet e migracionit, në ministrinë e përgjegjëse që mbulon çështjet e punësimit, monitoron, në mënyrë periodike, procedurën e ndjekur nga Agjencia Kombëtare e Punësimit dhe Aftësive dhe zyrat përkatëse të punësimit për dhënien e lejes së punës.
15. Vendimi nr. 85, datë 12.2.2014, i Këshillit të Ministrave, “Për përcaktimin e kritereve, të dokumentacionit dhe të procedurës për pajisjen, refuzimin dhe anulimin e lejes së punës të tipit ‘A/TN’”, shfuqizohet. 
16. Ngarkohen ministria përgjegjëse që mbulon çështjet e punësimit, Agjencia Kombëtare e Punësimit dhe Aftësive dhe zyrat përkatëse të punësimit për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama

Fletore Zyrtare nr. 21, datë 3 mars 2014

DREJTUAR: AGJENCISË KOMBËTARE TË PUNËSIMIT DHE AFTËSIVE
TO:  NATIONAL AGENCY OF EMPLOYMENT AND SKILLS___________

ZYRËS SË PUNËSIMIT 
EMPLOYMENT OFFICE ___________

FORMULAR-KËRKESË / APPLICATION
për lëshimin e lejes së punës një të huaji/for issuance of work permit to a foreigner

1. TË DHËNAT E PUNËDHËNËSIT/INFORMATION ABOUT THE EMPLOYER
1. Emri i punëdhënësit  	 Name of the employer

2. Vendi dhe adresa e punëdhënësit 	 Seat and address of the employer

3. Numri i regjistrimit në ISSH | 	| 	| 	| 	| 	| 	| 	| 	| 	| 	|
Registration number in the Cr Health Insurance Institute

4. Kodi fiskal NIPT | 	| 	| 	| 	| 	| 	| OIB| 	| 	| 	| 	| 	| 	| 	| 	| 	| 	| 	|
Business activity code

a) Vendimi i gjykatës për njohjen e biznesit ose: 	_ Court Decision on Business Acknowledgment or

[bookmark: _GoBack]b) Ekstrakt nga Qendra Kombëtare e Biznesit: 	 Abstract from National Biznes Centre

5. Data e menduar e fillimit dhe e përfundimit të punës | 	| 	| 	| 	| 	| 	| 	| 	| deri në
| 	| 	| 	| 	| 	| 	| 	| 	|
Period for which the work permit is requested from to

6. Emërtimi i vendit të punës 	 Name of the job position

	7. Kuotat vjetore
	PO
	JO

	Yearly quota
	YES
	NO



8. Punësimi sezonal	PO	JO
Seasonal employment	YES	NO

9. Migrimi ditor 	PO	JO
Daily migration 	YES	NO

2. TË DHËNAT E TË HUAJIT/INFORMATION ABOUT THE FOREIGNER

1. Mbiemri  	
Surname

2. Emri  	
Given name(s)

3. Emri i babait  	
Name of the parent

4. Datëlindja   | 	| 	| 	| 	| 	| 	| 	| 	|
Date of birth

5. Gjinia	F	M	| 	| 	| 	| 	| 	| 	| 	| 	|
Sex	M	F *	to be entered if issued

6. Vendi dhe shteti i lindjes_ 	
Place and country of birth

7. Shtetësia 	
Nationality

8. Adresa e banimit në Shqipëri 	
Residential address in the Republic of Albania

9. Kodi dhe emri i punësimit	| 	| 	| 	| 	| 	| 	| 	
Code and name of occupation

10. Kualifikimet   | 	| 	| 	|
Skill qualifications

11. Aktivitet fitimprurës 	PO	JO
Gainfully employed	YES	NO

3. DOKUMENTI I VLEFSHËM / VALID DOCUMENT
1. Lloji i dokumentit  	
Type of document

2. Numri  | 	| 	| 	| 	| 	| 	| 	| 	| 	| 	| 	| 	| 	|
Number

3. Lëshuar në  | 	| 	| 	| 	| 	| 	| 	| 	|
Issued on

4. E vlefshme deri më  | 	| 	| 	| 	| 	| 	| 	| 	|
Valid until

5. Autoriteti kompetent  	
Competent authority

6. Lëshuar nga  	
Place and country of issuance

Vendi dhe data	Emri / mbiemri i aplikantit
(Place and date)	(Applicant)

ANEKS 2

[image: cid:image001.jpg@01D59B02.EC0184A0]

Nr. 	 prot. 	Datë ....... ................

LEJE PUNE PËR TË HUAJT
TIPI: A/TN

Në zbatim të ligjit nr. 108/2013, datë 28.3.2013, “Për të huajt”, të ndryshuar, dhe të vendimit të Këshillit të Ministrave nr. ...., datë      .   .2020, “Për përcaktimin e kritereve, të dokumentacionit dhe të procedurës  për pajisjen, refuzimin dhe anulimin e lejes së punës, për të transferuarit brenda ndërmarrjes, të tipit “A/TN”,

Z./znj. 
Mr/Ms (emri, mbiemri / Given name(s) 
Surname)
                                                                          FOTOGRAFIA / PHOTO  


Lindur më 
_____Born on(data, muaji, viti / Day Month Year)

Në	 	
In	(vendlindja / Place and country of birth)

Gjendja civile   	 
(Civil Status)

Me shtetësi   	 
Nationality

Me profesion     	
Skill qualifications

Lloji i dokumentit dhe numri  	| 	| 	| 	| 	| 	| 	| 	| 	| 	| 	|

Type of document and number

I huaji pajiset me leje pune të tipit A/TN, pasi përfshihet në kategorinë e përcaktuar në nenin 89, të ligjit nr.108/2013, datë 28.3.2013, “Për të huajt”, të ndryshuar.

Për të ushtruar aktivitetin / veprimtarinë e tij/saj: Name of the employer

Statusi i subjektit:
(Subject’s Legal Status)

Sektori i aktivitetit: (Sector of Activity)

Me adresë:
Seat and address

Vlefshmëria e lejes: (Work Permit Validity)

Data e lëshimit: (Issuance Date)

Data e skadimit: (Expiration Date)

Pagesa: (Application Fee)


Kjo leje pune është e vlefshme derisa i huaji të vazhdojë të bëjë pjesë në këtë kategori punësimi,  bazuar në ligjin nr. 108/2013, datë 28.3.2013, “Për të huajt”, të ndryshuar.

Institucioni lëshues:	 	 (Issuing Authority)

